शहीदों का अपमान नहीं होगा बर्दाश्त: शाहनवाज
शहीद भगत सिंह के नाम से चंडीगढ़ हवाई अड्डे के नामकरण का प्रस्ताव रद्द करने के प्रयासों, बेरोजगारी को बढ़ावा देने वाली नीतियों, रोडवेज विभाग में लीज पर बसें लेने और नशाखोरी के खिलाफ जनवादी नौजवान सभा युवाओं के बीच व्यापक अभियान चलाएगी। नौजवान सभा के जिला स्तरीय सम्मेलन में यह फैसला लिया गया। सम्मेलन की अध्यक्षता सभा के जिला प्रधान अशोक धांगड़, सुमन और कृष्ण ने संयुक्त रूप से की।
सम्मेलन का उद्घाटन जनवादी नौजवान सभा के राज्य अध्यक्ष संदीप सिंह ने किया। स्टूडेंट फेडरेशन ऑफ इंडिया के राज्य अध्यक्ष शाहनवाज ने सम्मेलन को संबोधित करते हुए शहीद भगत सिंह अंतर्राष्ट्रीय हवाई अड्डे के नामकरण के मुद्दे पर प्रदेश सरकार की कड़ी आलोचना की। सम्मेलन में जिला सचिव राजपाल ने रिपोर्ट प्रस्तुत की जिस पर 10 प्रतिनिधियों ने बहस में हिस्सा लिया। सम्मेलन के अंत में 16 सदस्यीय कमेटी का चुनाव सर्वसम्मति से किया गया। इसमें कृष्ण कुमार को प्रधान, रामनिवास को सचिव, राजपाल को कोषाध्यक्ष, जगविंद्र को सहसचिव, सुमन को उपप्रधान, अशोक धांगड़, कुलदीप धांगड़, गीता, रानी, रोहताश, दीपचंद, अजय, सुंदर, जगदीश, उमेद, संदीप को कमेटी सदस्य चुना गया। इस सम्मेलन में 70 डेलीगेट नौजवान साथियों ने भाग लिया।
नौजवान सभा के जिला स्तरीय सम्मेलन में उपस्थित सदस्यों को संबोधित करते शाहनवाज।
hin_Deva hin_Deva hin_Deva hin_Deva